**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈւՆ**

**ՈՐՈՇՈՒՄ**

\_\_ \_\_\_\_\_\_\_\_\_\_\_\_\_ 2020 թ. N \_\_\_\_ -Ա

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՓԵՏՐՎԱՐԻ 15-Ի N 169-Ա ԵՎ ՄԱՐՏԻ 15-Ի N 273-Ա ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածները՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2018 թվականի փետրվարի 15-ի Անշարժ գույք հետ վերցնելու և ամրացնելու մասին N 169-Ա որոշման՝
   1. 2-րդ կետից հանել և դրա զբաղեցրած, օգտագործման ու սպասարկման համար անհրաժեշտ հողատարածքը՝ կադաստրային արժեքով բառերը.
   2. 3-րդ կետում և 2-րդ կետերում բառերը փոխարինել կետում բառով, իսկ և N 2 գույքի բառերը հանել.
   3. 4-րդ կետում սույն որոշման 3-րդ կետում նշված աշխատանքների ավարտից հետո, երկամսյա ժամկետում բառերը փոխարինել մինչև 2020 թվականի դեկտեմբերի 30-ը բառերով և թվերով.
   4. 1-ին և 2-րդ կետերում կառավարությանն առընթեր  պետական  գույքի  կառավարման  վարչության տնօրինության» բառերը փոխարինել «տարածքային կառավարման և ենթակառուցվածքների նախարարության պետական  գույքի  կառավարման  կոմիտեի տնօրինության» բառերով.
   5. 3-րդ, 4-րդ և 5-րդ կետերում կառավարությանն առընթեր  պետական  գույքի  կառավարման  վարչության պետին» բառերը փոխարինել «տարածքային կառավարման և ենթակառուցվածքների նախարարության պետական  գույքի  կառավարման  կոմիտեի նախագահին» բառերով:
2. Հայաստանի Հանրապետության կառավարության 2018 թվականի մարտի 15-ի Անշարժ գույք հետ վերցնելու և ամրացնելու մասին N 273-Ա որոշման՝
   1. 1-ի կետից հանել և դրա զբաղեցրած ու սպասարկման համար անհրաժեշտ հողատարածքը՝ կադաստրային արժեքով բառերը.
   2. 2-րդ կետը ուժը կորցրած ճանաչել.
   3. 3-րդ կետում սույն որոշման 2-րդ կետում նշված աշխատանքների ավարտից հետո, եռամսյա ժամկետում, հիմք ընդունելով անշարժ գույքի չափագրման, առանձնացման և գրանցման արդյունքում ստացված տվյալները բառերը փոխարինել մինչև 2020 թվականի դեկտեմբերի 30-ը բառերով և թվերով.
   4. 1-ին կետում կառավարությանն առընթեր  պետական  գույքի  կառավարման  վարչության տնօրինության» բառերը փոխարինել «տարածքային կառավարման և ենթակառուցվածքների նախարարության պետական  գույքի  կառավարման  կոմիտեի տնօրինության» բառերով.
   5. 3-րդ կետում կառավարությանն առընթեր  պետական  գույքի  կառավարման  վարչության պետին» բառերը փոխարինել «տարածքային կառավարման և ենթակառուցվածքների նախարարության պետական  գույքի  կառավարման  կոմիտեի նախագահին» բառերով:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՓԵՏՐՎԱՐԻ 15-Ի N 169-Ա ԵՎ ՄԱՐՏԻ 15-Ի N 273-Ա ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |
| --- |
| **Իրավական ակտի ընդունման անհրաժեշտությունը** |
| «Հայաստանի Հանրապետության կառավարության 2018 թվականի փետրվարի 15-ի N 169-Ա և մարտի 15-ի N 273-Ա որոշումներում փոփոխություններ կատարելու մասին» Հայաստանի Հանրապետության կառավարության որոշման նախագիծը մշակվել է «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածներին համապատասխան։  Համաշխարհային Բանկի «Սոցիալական պաշտպանության վարչարարության վարկային երկրորդ ծրագրի» (այսուհետ՝ ծրագիր) շրջանակներում նախատեսվել է Հայաստանի Հանրապետությունում կառուցել 54 համալիր սոցիալական ծառայությունների տրամադրման կենտրոններ (այսուհետ՝ համալիր կենտրոններ):  ՀՀ կառավարության 2018 թվականի փետրվարի 15-ի N 169-Ա որոշմամբ՝ Երևան քաղաքի Ծարավ Աղբյուրի 21/1 հասցեում «Երևանի Սամվել Շահմուրադյանի անվան թիվ 85 հիմնական դպրոց» պետական ոչ առևտրային կազմակերպության կողմից զբաղեցրած 1166 քառ. մետր ընդհանուր մակերեսով դպրոցի մասնաշենքը և դրա զբաղեցրած, օգտագործման ու սպասարկման համար անհրաժեշտ հողատարածքը հետ է վերցվել և ամրացվել է Հայաստանի Հանրապետության աշխատանքի և սոցիալական հարցերի նախարարությանը (այսուհետ՝ նախարարություն)՝ Երևանի Քանաքեռ-Զեյթուն վարչական շրջանում համալիր կենտրոնի կառուցման նպատակով:  ՀՀ կառավարության 2018 թվականի մարտի 15-ի N 273-Ա որոշմամբ՝ Երևան քաղաքի Մոլդովական փողոցի 35 հասցեում «Գառնիկ Ադդարյանի անվան N 133 հիմնական դպրոց» պետական ոչ առևտրային կազմակերպության կողմից զբաղեցրած 717.7 քառ. մետր ընդհանուր մակերեսով N 7 մասնաշենքը և դրա զբաղեցրած ու սպասարկման համար անհրաժեշտ հողատարածքը հետ է վերցվել և ամրացվել է նախարարությանը՝ Երևանի Նոր Նորք վարչական շրջանում համալիր կենտրոնի կառուցման նպատակով:  Մինչ օրս՝ Պետական գույքի կառավարման կոմիտեն չի կարողանում իրականացնել վերոնշյալ անշարժ գույքերի առանձնացման, դրանց նկատմամբ իրավունքների պետական գրանցման և նախարարությանը հանձնման աշխատանքները, քանի որ հատկացված տարածքներում առկա են զավթած տարածքներ, որոնց վրա առկա են ապօրինի շինություններ (այդ թվում՝ ընտանիքներով բնակեցված բնակելի տներ) և այլն: Երևանի քաղաքապետարանը համապատասխան գործընթացներ է սկսել տարածքների ազատման (երկու ապօրինի կառույցներ արդեն ապամոնտաժվել են) ուղղությամբ, սակայն չի կարողանում կանխատեսել, թե երբ տարածքները ամբողջությամբ կազատվեն:  Իր հերթին, մինչև հատկացված տարածքները չհանձնվեն նախարարությանը՝ նախարարությունը հնարավորություն չունի սկսել համալիր կենտրոնների նախագծման, կապալառու և տեխնիկական հսկողություն իրականացնող կազմակերպությունների ընտրության մրցույթների հայտարարման և այլ աշխատանքները:  Հաշվի առնելով մինչև Համաշխարհային Բանկի ծրագրի ավարտը ընկած ժամանակահատվածի տևողությունը, անհրաժեշտ է ընդունել Հայաստանի Հանրապետության կառավարության որոշում, որը հնարավորություն կտա սկսել Քանաքեռ-Զեյթուն և Նոր Նորք վարչական շրջաններում համալիր կենտրոնների կառուցման հետ կապված աշխատանքները: |
| **Ընթացիկ իրավիճակը և խնդիրները** |
| Ըստ էության, մինչև հատկացված տարածքների նկատմամբ նախարարության իրավունքների պետական գրանցումը՝ նախարարությունը հնարավորություն չունի որևէ աշխատանք կատարել Երևան քաղաքի Քանաքեռ-Զեյթուն և Նոր Նորք վարչական շրջաններում համալիր կենտրոնների կառուցման ուղղությամբ:  Մյուս կողմից, Երևանի քաղաքապետարանի կողմից զավթած տարածքների ազատման, դրանց վրա կառուցված ապօրինի կառույցների ապամոնտաժման, նախարարությանը հատկացված հողամասերի սահմանների ճշգրտման և նոր գլխավոր հատակագծերի թողարկման աշխատանքների իրականացման ավարտի անորոշությունը կասկածի տակ է դնում Համաշխարհային Բանկին ծրագրի ամբողջ ծավալով կատարումը:  Ստեղծված իրավիճակից ելնելով՝ նախարարությունը դիմել է Համաշխարհային Բանկին ծրագրի ավարտի համար նախատեսված ժամկետը երկարացնելու նպատակով: |
| **Կարգավորման նպատակը և բնույթը** |
| Նախագծի նպատակը բնակչությանը մատուցվող սոցիալական ծառայությունները հնարավորինս մատչելի դարձնելու և Համաշխարհային Բանկի վարկային ծրագրի ամբողջ ծավալով կատարման ապահովումն է:  Հաշվի առնելով համալիր կենտրոնների նախագծման աշխատանքների շուտուփույթ սկսելու հրատապությունը, սույն որոշման նախագծով առաջարկվում է փոփոխություններ կատարել Հայաստանի Հանրապետության կառավարության 2018 թվականի փետրվարի 15-ի N 169-Ա և մարտի 15-ի N 273-Ա որոշումներում՝ դրանցից հանելով նախարարությանը նշված հասցեներում գտնվող անշարժ գույքի զբաղեցրած հողամասերից հողատարածքներ ամրացնելու և գույքային բաժանում կատարելու վերաբերյալ դրույթները, իսկ տարածքների նկատմամբ իրավունքների պետական գրանցումները կատարել Հայաստանի Հանրապետության կառավարությանը ենթակա կադաստրի կոմիտեի նախագահի 2011 թվականի հոկտեմբերի 20-ի N 284-Ն հրամանի համաձայն։ |
| **Նախագծի մշակման գործընթացում ներգրավված ինստիտուտները և անձինք** |
| Նախագիծը մշակվել է նախարարության համապատասխան ստորաբաժանումների մասնագետների կողմից: |
| **Ակնկալվող արդյունքը** |
| Իրավական ակտի ընդունման արդյունքում կապահովվի բնակչությանը մատուցվող սոցիալական ծառայությունների որակի բարելավումը և Համաշխարհային Բանկի վարկային ծրագրի ամբողջ ծավալով կատարումը: |

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՓԵՏՐՎԱՐԻ 15-Ի N 169-Ա ԵՎ ՄԱՐՏԻ 15-Ի N 273-Ա ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ՄԱՍԻՆ**

Որոշման ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՓԵՏՐՎԱՐԻ 15-Ի N 169-Ա ԵՎ ՄԱՐՏԻ 15-Ի N 273-Ա ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

Որոշման ընդունման առնչությամբ այլ իրավական ակտերում կամ դրանց ընդունման անհրաժեշտությունը բացակայում է:

|  |  |
| --- | --- |
| **1** | **Միջազգային պայմանագրերով ստանձնած պարտավորությունների հետ համապատասխանությունը** |
|  | Որոշման նախագծի կարգավորմանն առաջարկվող հարցերի մասով միջազգային պայմանագրերով պարտավորություններ չեն ստանձնվել: |
| **2** | **Հասարակությանը նախագծի վերաբերյալ իրազեկումը** |
|  | Նախագիծը նախարարության e\_draft ինտերնետային կայքում տեղադրելու անհրաժեշտություն չկա: |